Document ID: 31999R1401

RÅDETS FORORDNING (EF) Nr. 1401/1999
af 24. juni 1999
om fastsættelse for perioden 1. juli til 31. december 1999 af interventionsprisen for voksent kvæg
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød(1), særlig artikel 6, stk. 2, andet afsnit,
under henvisning til forslag fra Kommissionen(2),
under henvisning til udtalelse fra Europa-Parlamentet(3),
under henvisning til udtalelse fra Det Økonomiske og Sociale Udvalg(4), og
ud fra følgende betragtning:
Ved den årlige fastsættelse af de fælles landbrugspriser bør der tages hensyn til målsætningerne for den fælles landbrugspolitik; den fælles landbrugspolitik har bl.a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; efter reformen af oksekødssektoren fastsættes interventionsprisen for perioden 1. januar til 30. juni 2000; det vil derfor være hensigtsmæssigt for perioden 1. juli til 31. december 1999 at bibeholde den interventionspris, der for perioden 1. juli 1998 til 30. juni 1999 er fastsat i Rådets forordning (EF) nr. 1364/98 af 26. juni 1998 om fastsættelse af interventionsprisen for voksent kvæg for produktionsåret 1998/1999(5) -
UDSTEDT FØLGENDE FORORDNING:
Artikel 1
For perioden 1. juli til 31. december 1999 fastsættes interventionsprisen for slagtekroppe af handyr af kvalitet R3 i EF-handelsklasseskemaet for voksent kvæg som fastsat ved forordning (EØF) nr. 1208/81(6), til 347,5 EUR/100 kg slagtet vægt.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 24. juni 1999.

Labels: 2
6